S-5321/2020

Dómur

Mál þetta, sem dómtekið var 20. október sl., er höfðað með ákæru, útgefinni af lögreglustjóranum á höfuðborgarsvæðinu 25. ágúst 2020, á hendur: „X, kt. […], […], fyrir rán með því að hafa, fimmtudaginn 18. október 2018, á leið sinni út úr strætisvagni Strætó BS, leið 5, við biðstöðina að Suðurlandsbraut í Reykjavík, gripið í farsíma A, kt. […], farþega, sem hún hélt á í hendi sér og reynt að hrifsa hann til sín, með þeim afleiðingum að A dróst með ákærða út úr strætisvagninum og datt á stéttina, og neyddi kærði þannig A til þess að sleppa farsímanum sem hann hafði síðan á brott með sér. A var […] ára þegar brotið átti sér stað og með því beitti ákærði hana ógnunum og sýndi henni yfirgang og ruddalegt athæfi.

Telst brot þetta varða við 252. gr. almennra hegningarlaga nr. 19/1940 og 1. mgr. og 3. mgr. 99. gr. barnaverndarlaga nr. 80/2002.

Þess er krafist að ákærði verði dæmdur til refsingar og greiðslu alls sakarkostnaðar.“

I

Farið var með málið samkvæmt ákvæðum 164. gr. laga nr. 88/2008 um meðferð sakamála og var það tekið til dóms án frekari sönnunarfærslu, en sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákærði hefur skýlaust játað þá háttsemi sem honum er gefin að sök í ákæru. Sannað er með játningu ákærða og öðrum gögnum málsins að hann hafi gerst sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

II

Ákærði er fæddur í […]. Samkvæmt framlögðu sakavottorði, dagsettu 19. ágúst 2020, hefur honum fjórum sinnum verið gerð sektarrefsing vegna brota gegn umferðarlögum nr. 50/1987 og lögum um ávana og fíkniefni nr. 65/1974. Þar af var honum með viðurlagaákvörðun héraðsdóms 12. febrúar 2020 gert að greiða sekt og var sviptur ökurétti vegna slíkra brota og með sektargerð lögreglustjóra frá 14. ágúst 2020 gekkst hann undir greiðslu sektar vegna umferðarlagabrota. Er það brot ákærða sem hann hefur nú verið sakfelldur fyrir hegningarauki, sbr. 78. gr. almennra hegningarlaga nr. 19/1940, vegna framangreindrar viðurlagaákvörðunar og sektargerðar. Við ákvörðun refsingar ákærða er einnig, til refsimildunar, litið til skýlausrar játningar ákærða fyrir dómi og þess að hann hefur lokið vímuefnameðferð þannig að hagir hans eru breyttir, sbr. 8. töluliður 1. mgr. 70. gr. laga nr. 19/1940. Til þyngingar er litið til 1. og 3. töluliðar sama lagaákvæðis en brot ákærða beindist að […] ára barni og var ásetningur ákærða að ná verðmætunum afar einbeittur. Með vísan til framangreinds þykir refsing ákærða hæfilega ákveðin fangelsi í sex mánuði en frestað skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Ó-kk-ef A-kk-ef B-kk-ef lögmanns, 400.000 krónur, að meðtöldum virðisaukaskatti. Við ákvörðun þóknunar er einnig litið til vinnu lögmannsins á rannsóknarstigi. Annan sakarkostnað leiddi ekki af meðferð málsins.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari.

S-kvk-nf E-kvk-nf K-kvk-nf héraðsdómari kveður upp dóm þennan.

D Ó M S O R Ð:

Ákærði, X, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað málsins, þar með talin er málsvarnarþóknun skipaðs verjanda hans, Ó-kk-ef A-kk-ef B-kk-ef lögmanns, 400.000 krónur.

S-kvk-nf E-kvk-nf K-kvk-nf

Ákærði greiði allan sakarkostnað málsins, þar með talin er málsvarnarþóknun skipaðs verjanda hans, Ó-kk-ef A-kk-ef B-kk-ef lögmanns, 400.000 krónur.

S-kvk-nf E-kvk-nf K-kvk-nf